आत्मनिर्भर बन्दै महिला
कुनै बेला गाउँमै कसैले पैसा सापटी माग्यो भने मुन्टो बटारेर भाग्ने गर्थे, आज उहाँ ती दिन सम्झँदा आँखाबाट आँसु झार्नुहुन्छ । दुःखमा साथ दिन कोही तयार नभए पनि उहाँ आज सबैको प्रेरणा बनेर समाजको उदाहरणीय बन्न सफल हुनुभएको छ । उहाँको सफलतामा साथ दिएको छ, कृषि विकास बैङ्क र आफ्नै गाउँको महिला लघुउद्यमी संस्थाले ।
नवलपरासी समाचारदातानवलपरासी, असोज २१ गते । कुनै बेला गाउँमै कसैले पैसा सापटी माग्यो भने मुन्टो बटारेर भाग्ने गर्थे, आज उहाँ ती दिन सम्झँदा आँखाबाट आँसु झार्नुहुन्छ । दुःखमा साथ दिन कोही तयार नभए पनि उहाँ आज सबैको प्रेरणा बनेर समाजको उदाहरणीय बन्न सफल हुनुभएको छ । उहाँको सफलतामा साथ दिएको छ, कृषि विकास बैङ्क र आफ्नै गाउँको महिला लघुउद्यमी संस्थाले ।हुप्सेकोट गाउँपालिका–१, बेलुवाकी ४२ वर्षीय धनकुमारी महतोलाई कुनै बेला गाउँमा सापटी दिन पनि छिमेकीले जिब्रो टोक्ने गर्थे तर उहाँको अहिले भने जीवनको बाटो बदलिएको छ । गाउँसमाज मात्रै होइन, राष्ट्रिय रूपमा अहिले उहाँको चर्चा छ । उहाँको जीवन बदल्ने माध्यम बनेको छ, बाख्रापालन । त्यही बाख्रापालनका कारण उहाँले गण्डकी प्रदेशबाटै पहिलो पटक एक लाख नगद र सम्मानपत्रसहित स्वर्णिम प्रतिभा पुरस्कार प्राप्त गरेको बताउनुभयो ।सुरुमा एउटा बाख्राबाट व्यवसाय थालेकी महतोले अहिले ५५ भन्दा बढी उन्नत जातका बाख्रा पालेको र दुई वर्षयता १३० भन्दा बढी बाख्रा बेचेर १५ लाख रुपियाँभन्दा बढी आम्दानी गर्नुभएको छ । यसमा स्थानीय लेकबेँसी सामाजिक महिला उद्यमी सहकारी संस्थाको आर्थिक तथा प्राविधिक सहयोगले नै आफू सफल भएको कृषक महतोले बताउनुभयो ।बाख्रापालनमा राम्रो खोर, राम्रो स्याहारसुसार र राम्रो प्राविधिक ज्ञानका कारण महतोले देशकै राम्रो पुरस्कार पाउन सफल भएको र यसले यहाँका महिलाका लागि थप प्रेरणाका स्रोत बन्न सफल भएको स्थानीय रामवीर थापाले बताउनुभयो ।बेलुवामा स्थानीय महिलाले स्थापना गरेको लेकबेँसी सामाजिक महिला उद्यमी सहकारी संस्थाका झन्डै एक हजार दुई सय महिला बाख्रापालनमा आबद्ध छन् । यो संस्थाले बाख्रापालनका लागि झन्डै एक करोड रुपियाँ लगानी गरेको छ ।सुरुमा हेफर नामक संस्थाबाट बाख्रा सहयोग लिएर व्यावसायिक पशुपालनमा लागेकी महतोले अहिले भाडामा जग्गा लिएर बाख्र्राका लागि घाँस खेती गर्नुभएको छ । घाँस मात्रै बेचेर उहाँले चार लाखभन्दा बढी कमाइसकेको बताउनुभयो । आत्मनिर्भर भएपछि आत्मसम्मान बढेको र कमाउन विदेश जानु पर्छ भन्ने सोच त्यागेर महिलाले पनि स्वदेशमै राम्रो काम गर्न सकिने महतोको भनाइ छ । कृषक महतो अहिले जिल्लावासीकै प्रेरणाको स्रोत बन्न सफल भएको स्थानीय समाजसेवी भीम थापाको भनाइ छ ।  